Document ID: 32004R1266

KOMISSION ASETUS (EY) N:o 1266/2004,
annettu 8 päivänä heinäkuuta 2004,
tiettyjen viljajalosteiden vientitodistusten voimassaoloajan rajoittamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 9 artiklan,
ottaa huomioon vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 28 päivänä heinäkuuta 2003 annetun komission asetuksen (EY) N:o 1342/2003 (2) ja erityisesti sen 7 artiklan 1 kohdan,
sekä katsoo seuraavaa:
(1)
Asetuksen (EY) N:o 1342/2003 7 artiklan 1 kohdassa vahvistetaan erityisesti maissijalosteiden vientitodistusten voimassaoloaika. Voimassaoloaika vahvistetaan todistuksen antokuukautta seuraavan neljännen kuukauden loppuun. Voimassaolo vahvistetaan markkinoiden tarpeiden ja hyvän hallinnoinnin edellytysten mukaan.
(2)
Maissin markkinatilanne on tällä hetkellä sellainen, että on suotavaa rajata todistusten antamista, jotta määriä ei sidottaisi uudelle markkinointivuodelle. Lähikuukausina annettavat todistukset on varattava ennen vuoden 2004 4 päivään syyskuuta tapahtuvalle viennille. Tätä tarkoitusta varten on tarpeen rajoittaa väliaikaisesti annettavien vientitodistusten voimassaoloaikaa siten, että ne on käytettävä 3 päivään syyskuuta 2004 mennessä. Tämän vuoksi olisi poikettava väliaikaisesti asetuksen (EY) N:o 1342/2003 7 artiklan 1 kohdan säännöksistä.
(3)
Markkinoiden moitteettoman hallinnoinnin varmistamiseksi ja keinottelun välttämiseksi on syytä säätää, että maissijalosteiden vientitodistuksia koskevat vientitullimuodollisuudet on suoritettava viimeistään 3 päivänä syyskuuta 2004 sekä suoran viennin että maataloustuotteiden vientituen maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80 (3), 4 ja 5 artiklassa säädetyn järjestelmän mukaisesti tapahtuvan viennin osalta. Tämä rajoitus poikkeaa siitä, mitä maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 (4), 28 artiklan 6 kohdassa ja 29 artiklan 5 kohdassa säädetään.
(4)
Tässä asetuksessa säädettyjä toimenpiteitä on toteutettava asetuksen voimaantulosta asti markkinoiden häiriöiden välttämiseksi.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 1342/2003 7 artiklan 1 kohdassa säädetään, liitteessä tarkoitettujen tuotteiden vientitodistusten, joita koskevat hakemukset on jätetty tämän asetuksen voimaantulon ja 27 päivän elokuuta 2004 välisenä aikana, voimassaolo rajoitetaan 3 päivään syyskuuta 2004.
2. Edellä mainittuja todistuksia koskevan viennin tullimuodollisuudet on suoritettava viimeistään 3 päivänä syyskuuta 2004.
Tätä määräaikaa sovelletaan myös asetuksen (EY) N:o 800/1999 32 artiklassa tarkoitettuihin muodollisuuksiin kyseisiä todistuksia käyttävien asetuksessa (ETY) N:o 565/80 säädettyyn järjestelmään kuuluvien tuotteiden osalta.
Näiden todistusten 22 kohdassa on oltava yksi seuraavista merkinnöistä:
-
Limitación establecida en el apartado 2 del artículo 1 del Reglamento (CE) no 1266/2004
-
Omezení stanovené na základě čl. 1 ods. 2 nařízení (ES) č. 1266/2004
-
Begrænsning, jf. artikel 1, stk. 2, i forordning (EF) nr. 1266/2004
-
Kürzung der Gültigkeitsdauer gemäß Artikel 1 Absatz 2 der Verordnung (EG) Nr. 1266/2004
-
Piirang on ette nähtud määruse (EÜ) nr 1266/2004 artikli 1 lõike 2 alusel.
-
Περιορισμός που προβλέπεται στο άρθρο 1 παράγραφος 2 του κανονισμού (ΕΚ) αριθ. 1266/2004
-
Limitation provided for in Article 1(2) of Regulation (EC) No 1266/2004
-
Limitation prévue à l'article 1er, paragraphe 2, du règlement (CE) no 1266/2004
-
Limitazione prevista all'articolo 1, paragrafo 2 del regolamento (CE) n. 1266/2004
-
Ierobežojums paredzēts Regulas (EK) Nr. 1266/2004 1. panta 2. punktā
-
Apribojimas numatytas Reglamento (EB) Nr. 1266/2004 1 straipsnio 2 dalyje
-
Korlátozott érvényességi időtartam az 1266/2004/EK rendelet 1. cikk (2) bekezdésének megfelelően
-
Limitazzjoni ipprovduta fl-Artikolu 1 (2) tar-Regolament (KE) Nru 1266/2004
-
Beperking als bepaald in artikel 1, lid 2, van Verordening (EG) nr. 1266/2004
-
Ograniczenie przewidziane w art. 1 ust. 2 rozporządzenia (WE) nr 1266/2004
-
Limitação estabelecida no n.o 2 do artigo 1.o do Regulamento (CE) n.o 1266/2004
-
Obmedzenie stanovené článkom 1 ods. 2 nariadenia (ES) č. 1266/2004
-
Omejitev določena v členu 1(2) Uredbe (ES) št. 1266/2004
-
Asetuksen (EY) N:o 1266/2004 1 artiklan 2 kohdassa säädetty rajoitus
-
Begränsning enligt artikel 1.2 i förordning (EG) nr 1266/2004.
2 artikla
Tämä asetus tulee voimaan 9 päivänä heinäkuuta 2004.
Sitä sovelletaan tämän asetuksen voimaantulopäivästä alkaen haettaviin todistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 2004.

Labels: 3
17